Emma Stone en Brooklyn Beckham ster van musiekvideo's
JY LEES NOU Emma Stone en Brooklyn Beckham ster van musiekvideo's
Twee musiekgroepe het die afgelope week musiekvideo's waarin bekendes te sien is, bekendgestel. Will Butler se nuwe video spog met Emma Stone en Brooklyn Beckham is te sien in The Vamps s'n.
Aktrise Emma Stone wys haar prettige danspassies in Will Butler se nuutste musiekvideo vir sy liedjie "Anna", berig Hello!. Dit speel op ’n passasierskip af en sy vertolk die rol van die mal "vrou in wit" wat bekend is as die spook op die RMS Queen Mary.
Brooklyn Beckham het ook hierdie week sy musiekvideo-debuut gemaak, berig People. Die 16-jarige model, en die oudste seun van Victoria en David Beckahm, is in die Britise groep The Vamps se treffer "Wake Me Up" te sien, waar hy moeiteloos van ’n dak af spring.